Danmarks historie (1047-1397), også betegnet Danmarks ældre middelalder, var en periode med mange og afgørende ændringer. I løbet af disse 250 år forandredes de økonomiske betingelser for udenrigshandlen fra vikingetidens kombinerede handels- og røverøkonomi til Hanseaternes monopol på de væsentligste dele af handlen. Samtidigt slog den katolske model for et samfund igennem, så alt fra vugge til grav reguleredes af Bibelens normer. Kongemagten blev fast etableret, den jordejende adel fik magt, og kirken fik betydelig indflydelse. Alt blev styret af det feudale system af pligter og privilegier. Perioden sluttede ved året 1397, da rigsrådene i de tre skandinaviske lande enedes om at oprette Kalmarunionen. ("Læs mere..")
